1.pielikums

 Daugavpils pilsētas domes

 2019.gada 12.septembra

 lēmumam Nr.548

**PIKC “Daugavpils Dizaina un mākslas vidusskolas „Saules skola”” projekta “No radošās idejas līdz radošajai uzņēmējdarbībai”/ “From creative idea to Creative Entrepreneurship” apraksts**

|  |  |
| --- | --- |
| **Projekta pieteicējs (vadošais partneris):** | PIKC “Daugavpils Dizaina un mākslas vidusskola „Saules skola”” |
| **Projekta ilgums:** | No 2019.gada 2.septembra līdz 2021.gada 1.septembrim |
| **Projekta mērķis:** | Sniegt metodisko atbalstu profesionālās izglītības iestādes pedagogiskajam personālam un speciālistiem radošās uzņēmējdarbības mācīšanā,  integrēt uzņēmējdarbības izglītību mācību metodēs un procesos gan stundās, gan ārpusklases aktivitātēs. |
| **Projekta apraksts:** | Kultūras un radošās nozarēm ir vadošā loma jauna ekonomiskās izaugsmes modeļa ieviešanā, kas balstās uz radošumu un inovācijām, atbilstoši izmaiņām esošajā Eiropas Savienības politikā. Profesionālajā izglītībā iegūtās prasmes un kompetences nevar aprobežoties ar tehnisko un rūpniecības profesiju apguvi vai amatniecības vajadzību apmierināšanu. Profesionālās izglītības iestādes ir atslēgas radošās nozares izaugsmei. Projekta pamatā ir vīzija, ka jaunieši, absolvējot PI skolas, spēs individuāli radoši strādāt, uzsākt uzņēmējdarbību un veidot jaunus produktus. Viena no astoņām Eiropas Savienības veicinātajām mūžizglītības pamatkompetencēm ir “iniciatīva un uzņēmējdarbība”, un profesionālās izglītības iestādes skolotājiem jābūt gataviem to veicināt savās stundās. PIKC “Daugavpils Dizaina un mākslas vidusskolas „Saules skola”” ir projekta vadošais partneris. Projekta laikā pedagogi no 4 profesionālās izglītības skolām (Latvija, Grieķija, Itālija un Somija) apmainīsies ar pieredzi uzņēmējdarbības mācīšanā un kopīgi testēs jaunas metodes, pielietojot tās multikulturālā vidē, organizējot atklātās stundas jauktajās grupās, kuras veidos 4 skolu izglītojamie. Projekta rezultātā taps jauns metodiskais materiāls “Uzņēmējdarbības mācīšanas rokasgrāmata profesionālās izglītības iestādēm” un tiks izstrādāts rīcību plāns efektīvajai uzņēmējdarbības mācīšanai skolās. Projekta aktivitātēs tiks iesaistīti arī radošo industriju pārstāvji, nozaru speciālisti. |
| **Projekta izmaksas:** | **100%** ES Erasmus+ programmas atbalstsProjekta kopējais finansējums **EUR 91766,00** (deviņdesmit viens tūkstotis septiņi simti sešdesmit seši *euro* un nulle centi) apmērā**.**Daugavpils pilsētas domes priekšfinansējums 20% apmērā 2020.gadā **18353.00 (astoņpadsmit tūkstoši trīs simti piecdesmit trīs eiro un 00 eirocenti)**  apmērā, kas tiks atgriezts pēc projekta noslēguma un gala atskaites iesniegšanas 2021.gadā.  |

|  |  |
| --- | --- |
| **Projekta galvenās aktivitātes:** | Projekta dalībnieku tikšanās;Pieredzes apmaiņas tikšanās un on-line konferences;Metodiskās darbnīcas pedagogiem no dalībnieku skolām;Radošās aktivitātes un meistarklases izglītojamajiem;Atklātas uzņēmējdarbības stundas jauno mācību metožu demonstrēšanai;Digitālā metodiskā materiāla “Uzņēmējdarbības mācīšanas rokasgrāmata profesionālās izglītības iestādēm” izstrāde, izdošana un prezentācija. |

 Domes priekšsēdētājs *(personiskais paraksts)* A.Elksniņš